**Szikszó Város Önkormányzat**

**Városüzemeltetési Bizottság**

**Szám: SZ/258-7/2020.**

**JEGYZŐKÖNYV**

Készült: 2020. szeptember 24. napján 15.30 órakor a Szikszói Közös Önkormányzati Hivatal tárgyalójában megtartott Városüzemeltetési Bizottság ülésén.

**Jelen vannak: Városüzemeltetési Bizottság részéről:**

Marjai Pál elnök

Hetesi Gergely tag

Tóth Tibor tag

**Szikszói Közös Önkormányzati Hivatal részéről:**

Battáné dr. Tóth Zita jegyző

Juhász Lilla jegyzőkönyvvezető

Meghívott:

Sváb Antal polgármester

Marjai Pál bizottsági elnök köszönti a jelenlévőket. Bejelenti, hogy az ülés határozatképes, azt megnyitja. Jegyzőkönyv hitelesítő személyére tesz javaslatot Tóth Tibor bizottsági tag személyében. A Városüzemeltetési Bizottság a jegyzőkönyv hitelesítőre tett javaslatot – 3 fő van jelen a szavazásnál – egyhangúlag 3 igen szavazattal elfogadta. A jegyzőkönyvet Juhász Lilla a Szikszói Közös Önkormányzati Hivatal dolgozója vezeti.

Marjai Pál bizottsági elnök javaslatot tesz az ülés napirendjére az alábbiak szerint:

NAPIREND:

1./ Szikszó Város Közbiztonságának helyzetéről, a közbiztonság érdekében tett rendőri intézkedésekről szóló beszámoló elfogadása

2./ Tájékoztatás a polgármester 2020. évi szabadság igénybevételével kapcsolatban

Zárt ülés:

1./ Döntés önkormányzati tulajdonban lévő ingatlanok eladásra történő meghirdetésével kapcsolatban

2./ Döntés a Szikszó, belterületi ingatlanok megvásárlásával kapcsolatban

3./ Döntés Szikszó külterületi ingatlanok megvásárlásával kapcsolatban

* Egyebek

A bizottság a napirendre vonatkozó javaslatot – 3 fő van jelen a szavazásnál – egyhangúlag 3

igen szavazattal elfogadta és a fenti napirend szerint tartja ülését.

**NAPIREND:**

1./ Szikszó Város Közbiztonságának helyzetéről, a közbiztonság érdekében tett rendőri intézkedésekről szóló beszámoló elfogadása

Marjai Pál bizottsági elnök: javasolni fogja a rendőrkapitánynak, hogy a rendőrség szervezzen a közterület-felügyelettel közös járőrözést. Az esti időpontokban kellene a közterületen való egyenruhások jelenlétét növelni.

Hetesi Gergely tag: a jelentésben az látszik, hogy a garázdaság nőtt a 2019-es évben.

Sváb Antal polgármester: következő héten lesz egy megbeszélés a rendőrség, a polgárőrség és a közterület-felügyelet képviselői részére, ahol tisztázzák ennek a feladatnak a technikai kérdéseit.

Marjai Pál bizottsági elnök: a közterület-felügyeleteseknek vezetőt kellene kinevezni és neki kellene tartani a kapcsolatot a rendőrséggel a közös járőrözéssel kapcsolatban. A közterület-felügyelők ugyan kapnak pótlékot arra vonatkozóan, hogy este akár 11 óráig is jelen legyenek közterületen, jelenleg azonban nem tudnak addig közterületen lenni, mert egyedül nem láthatja el a feladatát. Meg lehetne ezt oldani azzal, hogy a rendőrökkel együtt kell működni. Nem látja realitását annak, hogy a közterület-felügyelet vezetésének feladatát is a jegyző lássa el.

Tóth Tibor tag: a közterület-felügyelők munkájával az önkormányzat rendelkezik. Amennyiben a rendőrőrs parancsnokával egyeztetne a polgármester, valamint a polgárőröket is meg lehet kérni arra, hogy segítsenek be a járőrözésbe. A hétköznap esti időpontokban és a szombat délelőtti időpontokban fontos lenne a közterületen való jelenlét. Ha van egy fix terv, akkor azt már nem nehéz ellenőrözni.

Sváb Antal polgármester: ebben kéri a bizottság tagjainak segítségét, hogy állítsanak össze egy fix ütemtervet.

Battáné dr. Tóth Zita jegyző: először a másik két szervezettel kell tisztázni azt, hogy mennyiben számíthatunk a segítségükre.

Marjai Pál bizottsági elnök: azt átlátja a hivatalban valaki, hogy hogyan dolgoznak jelenleg a közterület-felügyelők?

Battáné dr. Tóth Zita jegyző: a munkarendjüket természetesen folyamatosan követi és változó a jelenlétük, mert amennyiben az egyikük szabadságra megy, akkor hivatali időben jönnek dolgozni. Vannak fix teendőik, és tudja, hogy hol tartózkodnak, mivel foglalkoznak és a város melyik területén kell jelen lenniük.

Tóth Tibor tag: jelenleg szerinte nem megfelelő a beosztásuk, hatékonyabban működhetnének.

Egyéb hozzászólás nem volt, Marjai Pál bizottsági elnök szavazásra teszi fel a határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám:34/2020.(IX.24.) VüB Határozat**

**Tárgy: Szikszó Város Közbiztonságának helyzetéről, a közbiztonság érdekében tett rendőri intézkedésekről szóló beszámoló elfogadása**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy fogadja el az Encsi Rendőrkapitányság beszámolóját Szikszó város közbiztonságának helyzetéről, és a 2019. évben a közbiztonság érdekében tett rendőri intézkedésekről.

Felelős: a bizottság elnöke

Határidő: a következő bizottsági ülés

2./ Tájékoztatás a polgármester 2020. évi szabadság igénybevételével kapcsolatban

Marjai Pál bizottsági elnök: az előterjesztést minden bizottsági tag megkapta. Kiegészítése nincs.

Hozzászólás nem volt, Marjai Pál bizottsági elnök szavazásra teszi fel a határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 35/2020.(IX.24.) VüB Határozat**

**Tárgy: Tájékoztatás a polgármester 2020. évi szabadság igénybevételével kapcsolatban**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy fogadja el a polgármesternek a 2020. évi szabadsága igénybevétele kapcsán tett tájékoztatását.

Felelős: a bizottság elnöke

Határidő: a következő bizottsági ülés

A bizottsági elnök ezután zárt ülést rendel el, melyről külön jegyzőkönyv készül.

Jegyzőkönyv lezárva 16 óra 20 perckor.

Kmf.

Marjai Pál Tóth Tibor

bizottsági elnök hitelesítő